Simba gaan gewilde skyfiegeur laat vaarSimba se drie gewildste skyfiegeure gaan teen mekaar meeding (Foto: Versakf) Simba het pas sy nuwe “Choose Me or Lose Me”-veldtog van stapel gestuur met verbruikers wat moet stem vir hul gunstelinggeur van dié gewilde aartappelskyfies. Die geur wat die minste stemme lok, sal van die mark af gehaal word. Simba het tydens ŉ mediakonferensie laat hoor verbruikers gaan moet kies tussen drie van hul gewildste geure: sout en asyn, kaas en uie en tamatiesous. Die geur wat die minste aftrek kry, gaan waai. “Suid-Afrikaners voel nostalgies oor Simba-geure omdat dit geslagte lank al deel van hul kultuur is. Die moontlikheid om iets te verloor wat so deel van ons kultuur is, sal sonder twyfel reaksie lok.” Simba wil met hierdie veldtog verbruikers laat voel asof hulle deel is van die besluitnemingsproses. “Vir drie maande sal dié drie geure teen mekaar meeding, so ons moedig verbruikers aan om hul gunsteling te koop en daarvoor te stem. Anders kan jy dit dalk verloor.” Die geur wat die swakste vaar in die drie maande sal van die mark af gehaal word en Simba sal ŉ nuwe geur bekendstel wat Suid-Afrika verteenwoordig. Verbruikers kan vir hul gunsteling- Simba-geur stem deur ŉ pakkie aartappelskyfies te koop en die aanwysings daarop te volg.